cyanic-selkie/wikianc huggingface dataset:
Mäntän seudun koulutuskeskus
Mäntän seudun koulutuskeskus (MSKK) on toisen asteen ammatillinen oppilaitos, joka kuuluu SASKY koulutuskuntayhtymään. Oppilaitos antaa koulutusta matkailu-, ravitsemis- ja talousalalla, sosiaali-, terveys- ja liikunta-alalla, tekniikan ja liikenteen alalla, yhteiskuntatieteiden, liiketalouden ja hallinnon alalla sekä luonnontieteiden alalla. Oppilaitokseen haetaan yhteishaussa, myös suorahaku oppilaitokseen on mahdollinen.
Trinidad
Trinidad on Karibianmeren eteläisin saari. Se on suurin niistä 23 saaresta, jotka muodostavat Trinidadin ja Tobagon saarivaltion. Valtion pääkaupunki Port-of-Spain sijaitsee Trinidadin saaren luoteisosassa. Muita saarella sijaitsevia kaupunkeja ovat San Fernando saaren lounaisosassa sekä Chaguanas.
Trinidadin nimi perustuu Kristoffer Kolumbuksen saarelle antamaan nimeen La Isla de la Trinidad.
Saari on noin 60 km pitkä ja 80 km leveä. Sen pinta-ala on noin 4800 km2. Se sijaitsee noin 11 km:n päässä Venezuelan rannikosta.
Saarta halkoo kolme vuorijonoa, jotka ovat Venezuelan rannikon vuorten jatkoa. Korkein huippu on El Cerro del Aripo (940 m). Saarella on lukuisia jokia ja puroja. Vuoden keskilämpötila on 26 °C.
Trinidadin talouden perustana ovat öljy ja maakaasu, mutta myös turismi tuo tuloja.
Kuuluisa merentutkija ja eläintieteilijä William Beebe asui vuosina 1950–1962 saarella tutkimassa sen eläimistöä, ja siellä on myös hänen hautansa.
MonsterVerse
MonsterVerse on yhdysvaltalainen multimediasarja ja jaettu universumi, joka keskittyy hirviöihin kuten Godzillaan ja King Kongiin. Elokuvien levityksestä vastaa Warner Bros. yhteistyössä Tōhōn kanssa (Godzilla-elokuvien osalta) ja tuotannosta Legendary Entertainment. MonsterVersen ensimmäinen elokuva on Godzilla (2014), Godzilla-elokuvien uudelleenkäynnistys. Toinen elokuva Kong: Pääkallosaari (2017), King Kong -elokuvien uudelleenkäynnistys. Myöhempinä elokuvina ovat ilmestyneet Godzilla II: King of the Monsters (2019) sekä crossover-elokuva Godzilla vs. Kong (2021). Lisäksi on tehty kaksi televisiosarjaa, Skull Island ja Monarch: Legacy of Monsters, sekä toinen crossover-elokuva Godzilla x Kong: The New Empire (2024).
Kehitys
Legendary Entertainment vahvisti heinäkuussa 2014 San Diego Comic-Con International -tapahtumassa, että se oli ostanut Tōhōlta oikeudet Mothraan, Rodaniin ja King Ghidorahiin. Syyskuussa 2015 Legendary julkisti, että elokuvan Kong: Pääkallosaari kehitystyö siirtyisi Universal Studiosilta Warner Brosin vastulle, minkä seurauksena alettiin spekuloida, että Godzilla ja King Kong tulisivat esiintymään samassa elokuvassa.
Toukokuussa 2016 Warner Bros. julkisti, että Godzilla vs. Kong saisi ensi-iltansa 29. toukokuuta 2020 ja ilmoittivat elokuvan Godzilla: King of the Monsters (joissain maissa Godzilla II: King of the Monsters) uudeksi ensi-illaksi 22. maaliskuuta 2019, ensi-illan ollessa aiemmin suunniteltuna kesäkuulle 2018. Ensi-iltaa muutettiin myöhemmin uudelleen ja uudeksi päiväksi ilmoitettiin 31. toukokuuta 2019. Lokakuussa 2016 Legendary julkisti, että King of the Monsters tultaisiin kuvaamaan sen emoyhtiö Wandan omistamassa Qingdao Movie Metropolis -laitoksessa Kiinassa, Pacific Rim – Kapinan ohella. Saman kuukauden aikan paljastettiin, että Legendary aikoi koota käsikirjoittajien huonetta Godzilla-Kong -elokuvauniversuminsa toteuttamiseksi, Alex Garcian valvoessa projektia.
Tammikuun 2017 alussa Legendary Entertainmentin perustaja Thomas Tullin raportoitiin eronneen yhtiöstä, mutta olevan yhä mukana elokuvauniversumin tuotannossa. Samalla elokuvauniversumin viralliseksi nimeksi paljastettiin MonsterVerse. Maaliskuussa 2017 Legendary paljasti koonneensa käsikirjoittajien huoneen kehittämään MonsterVersea, Terry Rossion (joka oli myös laatimassa yhtä TriStarin Godzilla-elokuvan ensimmäisistä käsikirjoitusluonnoksista) johtaessa tiimiä, johon kuuluvat Patrick McKay, J. D. Payne, Lindsey Beer, Cat Vasko, T. S. Nowlin, Jack Paglen ja J. Michael Straczynski.
Legendaryn lisenssi Godzillaan päättyi vuonna 2020. Mutta tammikuussa 2022 Legendary paljasti tekevänsä Godzillasta ja muista titaaneista näyteltyä televisiosarjaa Apple TV+:aan, minkä lisäksi Toho paljasti heinäkuussa 2022, että Godzilla vs. Kongille tultaisiin toteuttamaan jatko-osa.
Juhana E. Idänpään-Heikkilä
Juhana Eljas Idänpään-Heikkilä (1. heinäkuuta 1937 Pihtipudas – 10. lokakuuta 2015 Helsinki ) oli suomalainen lääkäri ja lääketieteen professori. Hän toimi urallaan muun muassa lääkintöhallituksen farmakologian ylilääkärinä sekä Maailman terveysjärjestön WHO:n lääkehallinnon ja lääkeohjelmien johtajana.
Idänpään-Heikkilä kirjoitti ylioppilaaksi 1958, suoritti lääketieteen kandidaatin tutkinnon 1961, lääketieteen lisensiaatin tutkinnon 1966 ja väitteli lääketieteen ja kirurgian tohtoriksi Helsingin yliopistossa 1968. Hän toimi Helsingin yliopiston farmakologian laitoksen assistenttina ja apulaisopettajana 1963–1966 ja saman laitoksen dosenttina 1973–2002. Idänpään-Heikkilä oli Texasin yliopiston vieraileva professori 1968–1969, Oulun yliopiston farmakologian virkaa tekevä apulaisprofessori 1970–1971 ja lääkintöhallituksen farmakologian ylilääkäri 1971–1990. Vierailevana tutkijana Yhdysvaltojen Food and Drug Demonstrativenesses (FDA) hän toimi vuosina 1982–1983 ja vanhempana neuvonantajana lääkekysymyksissä hän toimi YK:n Wienin päämajassa vuosina 1988–1989. Hän toimi WHO:n lääkehallinnon varajohtajana Sveitsissä 1990–1995 ja johtajana 1995–1999 sekä oli pääsihteeri Lääketieteellisten tiedejärjestöjen kansainvälisessä neuvostossa (CIOMS) vuodesta 2000.
Idänpään-Heikkilän puoliso vuosina 1963–1975 oli Pirkko Idänpään-Heikkilä (nyk. Pirkko Turpeinen-Saari). Vuodesta 1977 hänen puolisonsa oli lääketieteen tohtori Ulla Marja Idänpään-Heikkilä, ent. Lehmola, o.s. Möttölä (1940–2016).
Idänpään-Heikkilä kuoli Helsingissä vaikeaan sairauteen 78-vuotiaana syksyllä 2015.
Kevin O’Neill
Kevin O’Neill -nimisiä henkilöitä ovat:
Pahr
Pahr [pa:r], Paar, Parr, pohjoisitalialainen arkkitehtiperhe, joka 1500-luvulla toimi Saksassa ja Ruotsissa. Juhana III kutsui 1572 veljekset Johan Baptista Pahrin (k. vuoden 1586 jälkeen), Franciscus Pahrin (k. 1580) ja Dominicus Pahrin (k. 1602) Ruotsiin, missä heillä sekä heidän kuvanveistäjäveljellään Kristoffer Pahrilla oli ruots. renessanssiarkkitehtuurin luomisessa huomattava osuus (mm. Kalmarin linna ja Borgholmin linna)
Itävallan historia
Tämä artikkeli käsittelee Itävallan historiaa alkaen Rooman valtakunnan ajalta noin 400 eaa.
Itävallan asuttaminen ja kehittyminen suurvallaksi
180px|left|thumb|Kaarle V toimi [[Pyhä saksalais-roomalainen keisarikunta|Pyhän saksalais-roomalaisen keisarikunnan hallitsijana vuosina 1530–1556.]]
Kelttiläiset kansat saapuivat nykyisen Itävallan alueelle 400-luvulla eaa. Heidän maansa liitettiin Roomaan Noricumin provinssina vuonna 9 eaa. Rooman valtaa kesti 400-luvulla jaa. Rooman vallan jälkeen alueelle vaelsi germaani- ja slaavilaisheimoja. Alue tuli frankkien alaisuuteen. Kristinusko levisi 600-luvulta alkaen.
Pyhän Rooman keisarin Otto Suuren (h. 936–973) viimeisinä vuosina Baijerissa muodostettiin pieni, suunnilleen nykyistä Ala-Itävaltaa vastaava Ostarrichin rajakreivikunta. Sitä hallitsivat Babenbergit vuoteen 1246 saakka. Vuonna 1278 entiset Babenbergien maat joutuivat Habsburgeille.
Vuonna 1683 turkkilaiset piirittivät viimeisen kerran Wieniä, jonka jälkeen Habsburgien valtakunta laajeni myös Unkariin. Suvun miespuolisen haaran päättyminen johti vuonna 1740 perimyssotaan, jonka kuningatar Maria Teresia kuitenkin voitti.
Itävalta Euroopan suurvalta ja hajoaminen
Voitto Napoleonista vuonna 1815 johti Wienin kongressiin, jossa suurvallat järjestelivät asiat mieleisikseen. Vuoden 1848 kapinan jälkeen Itävaltaankin oli säädettävä perustuslaki. Itävallalle oli kuitenkin pettymys, kun Saksa yhdistyi vuonna 1871 Preussin johdolla, ja Itävalta jäi ulkopuolelle.
Vuoden 1867 kompromissilla Unkarille annettiin valtakunnassa samat oikeudet kuin saksalaisille ja maan nimeksi tuli Itävalta-Unkari. Vastaavia oikeuksia alkoivat pian sen jälkeen vaatia eri puolilla valtakuntaa useat muutkin kansallisuudet, etenkin Böömin tšekit, mutta heidän vaatimuksiaan ei toteutettu.
Vuonna 1908 Itävaltaan liitettiin sen miehittämä Bosnia ja Hertsegovina, mikä johti välirikkoon Venäjän ja Serbian kanssa. Tämä johtikin lopulta ensimmäiseen maailmansotaan, kun serbinationalistit surmasivat vuonna 1914 Sarajevossa Itävallan kruununperillisen Frans Ferdinandin.
Ensimmäisen maailmansodan jälkeen hävinneellä puolella taistellut Habsburgien Itävalta-Unkari paloiteltiin eri kansallisuuksien kesken. Maan saksalaisia jäi edustamaan Itävallan tasavalta.
Itävalta sodan jälkeen ja liittäminen Suur-Saksaan
Pienentynyttä, saksalaista Itävaltaa ei pidetty elinkelpoisena ja monet olisivat halunneet liittää maan Saksaan, mutta sodan voittajat eivät tätä sallineet.
Sisäisten ristiriitojen vuoksi kansleri Engelbert Dollfuss lopetti maaliskuussa 1933 demokratian ja alkoi hallita diktaattorina Italian fasistien ja suojeluskuntien tuella. Saksassa natsien valtaannousu johti painostukseen liittää Itävalta natsi-Saksaan. Saksan joukot marssivat maahan lopulta vuonna 1938 ja maa liitettiin Suur-Saksaan (Anschluss). Nimi Itävalta poistettiin käytöstä, ja maasta muodostettiin Ostmark-niminen osamaa. Myös Itävallan siihenastiset osavaltiot lakkautettiin ja tilalle perustettiin joukko Reichsgau-hallintoalueita. Maan juutalaiset ja kymmenettuhannet muut siirrettiin keskitysleireille.
Itävallan miehitys
Liittoutuneet valloittivat Itävallan huhtikuussa 1945. Neuvostoliitto asetti maahan Karl Rennerin johtaman hallituksen, jota länsiliittoutuneet eivät aluksi tunnustaneet. Liittoutuneiden valvontakomissio tunnusti hallituksen syksyllä 1945 hallituksen täydentämisen ja vaaleista sopimisen jälkeen. Maa jaettiin neljään miehitysvaltioiden sektoriin. Vaalit järjestettiin marraskuussa 1945. Maan miehitys päättyi valtiosopimukseen ja liittoutuneiden joukkojen vetäytymiseen vuonna 1955.
Itävalta sopi kauppasopimuksen ECC:n kanssa vuonna 1972, mutta piti silti yllä hyviä suhteita itäblokin maihin. Vuodesta 1970 vuoteen 1983 maan kanslerina toimi sosiaalidemokraatti Bruno Kreisky. Itävalta haki aktiivista roolia maailmanpolitiikassa etenkin YK:n kautta. Kurt Waldheim toimi YK:n pääsihteerinä vuosina 1972–1981 ja myöhemmin liittopresidenttinä. Itävallan ulkopolitiikalle aiheutui kriisi Kurt Waldheimin valinnasta Itävallan presidentiksi vuonna 1986. YK:n pääsihteerinä vuosina 1972-1981 toimineen konservatiivi Waldheimin menneisyydestä paljastui, että hän oli mahdollisesti osallistunut sotarikoksiin natsi-upseerina. Tämän takia läntisen Euroopan maiden ja Yhdysvaltojen poliittiset johtajat eivät suostuneet tapaamaan Waldheimia, joka kuitenkin oli virassa koko presidenttikautensa 1986-1992.
Jari Viitala
Jari Viitala (s. 1. joulukuuta 1958 Tampere) on suomalainen uransa lopettanut jääkiekkohyökkääjä. Hän teki SM-liigadebyyttinsä kaudella 1977–1978 Tampereen Ilveksen paidassa. Viitala pelasi urallaan yhteensä yhdeksän kautta SM-liigaa edustaen aina Ilvestä. Hän pelasi lisäksi kaksi kautta Ruotsin I-divisioonassa. Colorado Rockies varasi Viitalan NHL:ään vuoden 1978 varaustilaisuuden 12. kierroksella varausnumerolla 190, mutta hän ei koskaan siirtynyt pelaamaan Pohjois-Amerikan kentille.
Itävallan historia
Itävalta Euroopan unionissa
thumb|Alexander Van der Bellen, maan nykyinen presidentti, astui virkaan vuonna 2016. Neuvostoliiton romahdettua Itävalta lähestyi muita Euroopan maita ja liittyi Suomen ja Ruotsin mukana Euroopan unioniin vuonna 1995 ja otti ensimmäisten joukossa käyttöön euron vuonna 1999.
Äärioikeistolainen Vapauspuolue Jörg Haiderin johdolla sai 27 prosenttia äänistä vuonna 1999. Se pääsi hallitukseen vuonna 2000 ulkomaiden vastustuksesta huolimatta. Vuoden 2002 vaaleissa puolue menetti suosiotaan.
Liturginen kieli
Liturginen kieli on kirkollisten toimitusten kieli. Myös nimityksiä kirkkokieli, uskonnollinen kieli, pyhä kieli, kirkollinen kieli tai hengellinen kieli voidaan käyttää uskonnoissa erityisasemassa olevista kielistä. Pyhä kieli on usein se kieli, joilla uskonnon pyhät tekstit alun perin kirjoitettiin. Pyhää kieltä käytetään yleisimmin siksi, että joitain uskonnon käsitteitä ei katsota voivan muilla kielillä ilmaista. Pyhä kieli on myös asetettu erilleen arjesta. Usein kielestä tekee pyhän perinne, mutta joskus pyhyys on itse kielessä.
Moni uskonnollisessa käytössä aktiivinen kieli on jo kuollut arkikielenä. On myös liturgisia kieliä, joita ei koskaan ole käytettykään muuten kuin rituaaleissa, kuten Kuuban santeria-uskonnossa käytettävä lukumi, joka polveutuu jorubasta. Jotkin pyhät kielet ovat käytössä myös äidinkielenä ainakin muuntuneessa muodossa, kuten arabia.
Pyhän kielen ja kansankielen suhde uskonnossa on aiheuttanut aina keskustelua. Yhtäältä on pidetty tärkeänä tuoda sanoma kansan kielelle. Toisaalta pyhän kielen juhlavuus saattaa antaa tilaisuuteen osallistujille toivotummanlaisen kokemuksen. Silloinkin kun liturgian kielenä käytetään kansan ymmärtämää kieltä, voi se olla tarkoituksellisen vanhahtavaa juhlavuuden saavuttamiseksi.
Itävallan historia
Itävalta Euroopan unionissa
Vuoden 2008 vaalit järjestettiin ennenaikaisesti suuren koalitiohallituksen kaaduttua. Niiden voittajiksi nousivat kaksi oikeistopopulistista maahanmuuttovastaista puoluetta FPÖ ja BZÖ, jotka saivat yhteensä lähes 30 prosentin kannatuksen. Suurimpana puolueena säilyi sosiaalidemokraatit. BZÖ:n johtaja ja entinen FPÖ:n johtaja Jörg Haider kuoli auto-onnettomuudessa pian vaalien jälkeen.
Liturginen kieli
Liturgisia ja pyhiä kieliä eri uskonnoissa
Kristillisen kirkon liturgisia kieliä ovat vanha kreikka, latina ja kirkkoslaavi. Uusi testamentti kirjoitettiin kreikaksi, ja kreikka on yhä kreikkalaisortodoksisen kirkon kieli. Latinalla on katolisessa kirkossa keskeinen ja virallinen asema. Sitä ei kuitenkaan varsinaisesti ole määritelty kirkon pyhäksi kieleksi. Latina oli katolisen kirkon ainoa liturginen kieli vuosisatojen ajan, kunnes 1960-luvun alkupuolella Vatikaanin toinen kirkolliskokous salli kansankielen käytön osissa messua.
Sanskrit on hindujen riittien ja rituaalien kieli. Buddhalaisuudessa paalin kielellä ja sanskritilla on erityisasema, joskaan kaikki buddhalaiset eivät aseta niitä sellaiseen asemaan.
Itävallan historia
Itävalta Euroopan unionissa
Huhtikuussa 2010 presidentti Heinz Fischer valittiin toiselle kaudelle. Sosiaalidemokraattien Werner Faymann toimi vuosina 2008–2016 laajapohjaisen koalitiohallituksen johtajana ja liittokanslerina. Hallituspuolueiden kärsittyä tappion vuoden 2016 presidentinvaalissa Faymann erosi. Vaalin voitti vihreiden ehdokas Alexander Van der Bellen. Liittokansleriksi tuli ensin ÖVP:n Reinhold Mitterlehner ja toukokuussa 2016 SPÖ:n Christian Kern. Kesällä 2015 kärjistynyt Euroopan pakolaiskriisi toi maahan suhteellisen paljon turvapaikanhakijoita (noin 10 000 hakijaa miljoonaa asukasta kohti), ja lisäksi maan läpi kulki runsaasti sellaisia pakolaisia, jotka hakivat turvapaikkaa muista maista.
ÖVP-puolueen uudeksi puheenjohtajaksi tuli toukokuussa 2017 Sebastian Kurz. Hän ilmoitti puolueen eroavan koalitiohallituksesta, mikä johtaisi uusiin vaaleihin. Myös liittokansleri Kern arvioi, ettei ÖVP:n ja sosiaalidemokraattien välisiä suhteita voi enää paikata.
Hallitusvaltaa on Itävallassa käyttänyt moneen otteeseen ja erittäin pitkään maan kahden perinteisen valtapuolueen sosiaalidemokraattisen SPÖ:n ja konservatiivisen ÖVP:n muodostama yhteishallitus eli Suuri koalitio, jollainen on ollut vallassa toistaiseksi 41 vuotta eli vuoden 1945 jälkeen vuosina 1949-1966, 1986-2000 ja 2007-2017.
Hallituksen kaaduttua Itävallan väliaikaiseksi liittokansleriksi tuli toukokuun lopussa 2019 maan perustuslakituomioistuimen puheenjohtaja Birgitte Bierlein, joka oli maan ensimmäinen naispuolinen liittokansleri. Hallituksessa oli lähinnä virkamiehiä ja uuden väliaikaisen hallituksen tehtävä oli johtaa maa ennenaikaisiin vaaleihin ja luovuttaa sitten hallitusvalta vaalien jälkeen valittavalle uudelle poliittiselle hallitukselle.
Ibiza-skandaaliksi kutsuttujen tapahtumien seurauksena siis ÖVP:n ja FPÖ:n hallitusyhteistyö kriisiytyi ja maassa ajauduttiin ennenaikaisiin parlamenttivaaleihin syyskuussa 2019. Vaaleissa entisen liittokansleri Kurzin johtama ÖVP sai vaalivoiton ja lisäsi kannatustaan yli viisi prosenttuyksikköä ja sai 37% äänistä. Suurin oppositio-puolue sosiaalidemokraattinen SPÖ sai huonoimman vaalituloksensa toisen maailmansodan jälkeen ja 22% äänistä, jossa oli laskua viisi prosenttiyksikköä edellisistä vaaleista. Suurin häviäjä oli skandaalin ytimessä ollut oikeistopopulistinen Vapauspuolue FPÖ, joka sai 16% äänistä menettäen kannatuksestaan kymmenen prosenttiyksikköä. Edellisissä vaaleissa parlamentista tippuneet Vihreät tekivät komean paluun historiansa parhaalla vaalituloksella saaden 14% äänistä. FPÖ:n romahdukseen vaikuttivat Ibiza-skandaalin lisäksi puoluejohtaja Stracheen kohdistuneet epäilyt kulukorvausten väärinkäytöstä sekä se, että tiukkaa maahanmuuttopolitiikkaa kannattava liittokansleri Kurz oli tullut tässä asiassa ikään kuin FPÖ:n tontille.
Philip Dunne
Philip Dunne (11. helmikuuta 1908 New York, New York – 2. toukokuuta 1992 Malibu, Kalifornia) oli yhdysvaltalainen elokuvakäsikirjoittaja.
Dunne on saanut tähden Hollywood Walk of Famelle.
A Fever You Can’t Sweat Out
A Fever You Can’t Sweat Out on yhdysvaltalaisen Panic! at the Disco -yhtyeen esikoisalbumi, joka julkaistiin vuonna 2005.
Albumi nousi Yhdysvalloissa Billboard 200 -listan sijalle 13.
Sam Altman
Lapsuus ja nuoruus
Altman sai ensimmäisen tietokoneensa 8-vuotiaana. Hän opiskeli Standfordin yliopistossa.
Ura
Altman oli yksi Looptin perustajista 19-vuotiaana. Hän oli myös yrityksen ensimmäinen toimitusjohtaja.
Altman sijoitti Y Combinatoriin vuonna 2011. Helmikuussa 2014 hänestä tuli Y Combinatorin toimitusjohtaja. Hän väistyi Y Combinatorin toimitusjohtajan paikalta ja siirtyi hallituksen puheenjohtajaksi maaliskuussa 2019 keskittyäkseen enemmän Open AI:hin.
Altman toimii kahden ydinenergiayhtiön, Helionin ja Oklon hallituksen puheenjohtajana.
Vuonna 2014 Altman toimi Redditin toimitusjohtajana kahdeksan päivän ajan.
Vuonna 2015 Altman perusti OpenAI:n yhdessä Greg Brocmanin, Elon Muskin, Jessica Livingstonen, Peter Thielin, Microsoftin, Amazonin, Infosysin ja YC Researchin kanssa.
Politiikka
Vuonna 2019 Altman järjesti varainkeruukampanjan San Franciscossa demokraattipuoleen presidenttiehdokas Andrew Yangin hyväksi. Toukokuussa 2020 Altman lahjoitti 250 000 dollaria Joe Bidenin presidenttikampanjalle.
Yksityiselämä
Altman on vegaani.
Altman on homoseksuaali. Hän on seurustellut Oliver Mulherinin kanssa vuodesta 2023 alkaen.
Juhani Wallenius
Wallenius teki SM-sarjadebyyttinsä kaudella 1974–1975 Rauman Lukon paidassa. Hän pelasi urallaan yhteensä 11 kautta pääsarjatasolla SM-sarjassa ja SM-liigassa. Näistä yhdeksänä kautena hän edusti Rauman Lukkoa ja kahtena kautena Porin Ässiä.
St. Louis Blues varasi Walleniuksen NHL:ään vuoden 1976 varaustilaisuuden 15. kierroksella varausnumerolla 135, mutta hän ei koskaan siirtynyt pelaamaan Pohjois-Amerikan kentille.
Wallenius menehtyi kotonaan lyhyen aikaa sairastettuaan.
Iso Vääräpää
Iso Vääräpää on Keski-Suomessa Jyväskylässä Sikomäen kylän lähellä sijaitseva lampi.
Maantietoa
Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 188,7 metriä mpy.
Luntoberget
Luntoberget on Siuntiossa, Uudellamaalla sijaitseva kukkula, joka kohoaa 92 metriä merenpinnasta. Kukkula on Siuntion kirkonkylän korkein kohta. Kukkula tunnetaan erityisesti sen huipulla sijaitsevasta pronssikautisesta hautaröykkiöstä.
Siuntiossa, kuten muualla Uudellamaalla on kartoitettu biologisesti, geologisesti ja maisemallisesti arvokkaita kallioalueita, joilla on valtakunnallista tai huomattavaa luonnonsuojelullista merkitystä. Luntoberget on yksi Siuntion yhteensä 14 arvokkaasta kallioalueesta. Luntobergetin huipulta aukeaa laajat näkymät Siuntion kirkonkylään. Maa-alueen omistaa Siuntion seurakuntayhtymä.
Petteri Koskimäki
Petteri Koskimäki (s. 5. toukokuuta 1971 Helsinki) on suomalainen uransa lopettanut jääkiekkohyökkääjä. Hän ei lyhyen uransa aikana pelannut otteluakaan miesten joukkueissa, vaan pelasi esimerkiksi neljä kautta yliopistoliigaa Bostonin yliopiston joukkueessa. Ensimmäisen yliopistokauden jälkeen Pittsburgh Penguins varasi Koskimäen NHL:ään vuoden 1990 varaustilaisuuden kahdeksannella kierroksella varausnumerolla 152. Hän oli mukana voittamassa pronssia vuoden 1989 alle 18-vuotiaiden EM-kilpailuista.
Porin Ässien SM-liigakausi 2001–2002
Porin Ässien SM-liigakausi 2001–2002 oli jääkiekkoseura Porin Ässien 26. kausi jääkiekon SM-liigassa ja 34. kausi Suomen jääkiekon korkeimmalla sarjatasolla. Joukkueen sijoitus runkosarjassa oli 11. eli kolmanneksi viimeinen. Joukkueen taakse jäivät Rauman Lukko viiden pisteen ja SaiPa yhdeksän pisteen erolla. Edellisellä kaudella joukkue oli jäänyt runkosarjassa viimeiseksi. Runkosarjan avausottelu oli 15. syyskuuta 2001 vieraissa Hämeenlinnan Pallokerhoa vastaan ja kauden päätösottelu 17. maaliskuuta 2002 vieraissa Espoo Bluesia vastaan.
Kummelin Jackpot
Elokuvan televisioensi-ilta oli 28. joulukuuta 2008 Yle TV2:lla.
Porin Ässien SM-liigakausi 2001–2002
Runkosarja
Ässät pelasi kauden 2001–2002 avausottelunsa vieraissa Hämeenlinnan Pallokerhoa vastaan. Joukkue hävisi ottelun lukemin 6–1. Myös Ässien kaksi seuraavaa ottelua päättyivät selvänumeroiseen tappioon, kun kotiavauksessa Lukko haki pisteet maalein 2–6 ja HIFK voitti runsasmaalisen kohtaamisen 7–3. Ensimmäiset kolme ottelua päättyivät siis tappioon maalein 6–19. Joukkue voitti ensimmäisistä 10 ottelustaan vain yhden, jossa Ilves kaatui viiden maalin erolla 6–1. Voiton jälkeen Ässät ajautui viiden ottelun tappioputkeen, joka alkoi selvällä vierastappiolla Helsingin Jokereille lukemin 6–1 ja päättyi TPS:ää vastaan pelattuun kotiotteluun, josta oli tuloksena tappio maalein 2–9. Ensimmäisten 10 ottelun saldo oli vain yksi voitto, kahdeksan tappiota, maalit 23–48 ja kolme pistettä.
Kummelin Jackpot
Tarina
Pertti "Pera" Järvelä on muusikko yhtyeensä jäsenien ja samalla kämppiksiensä Anssi "Spude" Suutarisen ja Pasi "Japa" Jaatisen kanssa. Peran tyttären Anniinan taitoluisteluryhmä on lähdössä Kanadaan. Rahaa matkaan tarvitaan jopa 6 000 euroa. Sen ansaitseminen ei onnistu pikku-huijauksilla ja Peran on etsittävä töitä.
Porin Ässien SM-liigakausi 2001–2002
Runkosarja
TPS:lle kärsityn murskatappion jälkeen tulokset paranivat. Kaksi päivää myöhemmin lokakuun 11. päivänä joukkue voitti SaiPan vieraissa 4–9. Lokakuun 12. päivä Ässät erotti päävalmentaja Vladimir Jurzinov nuoremman ja palkkasi hänen tilalleen Kaj Matalamäen. Lisäksi kakkosvalmentaja Jari Härkälän rinnalle otettiin toiseksi kakkosvalmentajaksi seuran entinen puolustaja Risto Tuomi. Seuraavassa ottelussa Kärpät kaatui kotona 3–0. Lukkoa vastaan tuloksena oli Raumalla tappio maalein 5–2, mutta tämän jälkeen Ässät hävisi viidestä ottelusta vain yhden ja kahdeksasta ottelusta kaksi, joista jälkimmäisen jatkoajalla. Lokakuun puolivälistä marraskuun puoliväliin asti kestäneen jakson aikana joukkue voitti 11 ottelusta kuusi, hävisi kolme ja keräsi 15 pistettä.
Kummelin Jackpot
Näyttelijät
Elokuvassa esiintyy paljon avustajia mm. Danny. Elokuvassa esiintyy myös leijona, kissoja ja hiiriä.
DVD-julkaisu
Kummelin Jackpot julkaistiin DVD:nä 13. lokakuuta 2006. Julkaisija on Buena Vista Home Entertainment.
Bharata natyam
thumb|Bharata Natyam -tanssija [[Chennaista.]] Bharata natyam (bharatanatyam) on eteläintialaisesta Tamil Nadun osavaltiosta peräisin oleva klassinen intialainen tanssityyli. Se on moderni versio vanhasta temppelitanssityylistä. Alkuperäinen nimi ”dasi attam” eli devadasien tanssi tarkoitti jumalia palvelevien naisten eli devadasien tanssia. Nimi bharata natyam on suhteellisen uutta perua. Se tarkoittaa tanssia, joka perustuu noin 2 300 vuotta vanhan esittävää taidetta käsittelevän kirjan Bharata Natya Shastran periaatteille. Uudisnimi otettiin käyttöön, sillä devadaseja ei enää historian saatossa pidetty kunniallisina naisina. Devadasit olivat korkeasti koulutettuja ja rikkaita bramiinien temppeliprostituoituja. Britit sekä Mysoren ja Travancoren valtiot lopettivat 1930-luvulla koko järjestelmän.
Porin Ässien SM-liigakausi 2001–2002
Runkosarja
Seuraavaksi porilaisnippu kohtasi uuden tappiokierteen. Joukkue hävisi kolme ottelua peräkkäin, joista viimeisen kotonaan Jokereita vastaan 0–7. Tappioputki katkesi seuraavassa ottelussa kotona JYPiä vastaan jatkoaikavoiton myötä, mutta sitä seurasi jälleen kolme tappiota. Kuudesta tappiopelistä kolme päättyi Ässien osalta ilman tehtyjä maaleja. Joulukuun alussa joukkue pelasi kolmen ottelun pisteputken jäämällä kotonaan tasapeliin Kärppiä vastaan sekä voittamalla HPK:n vieraissa 1–4 ja Bluesin kotona 4–0. Tätä seurasi kuitenkin viiden ottelun tappioputki. Vuoden 2001 päätösottelunsa Ässät pelasi Helsingissä HIFK:ta vastaan, häviten niukasti 2–1.
Talven aikana joukkue voitti satunnaisia otteluita, muttei toisaalta ajautunut pitkiin tappioputkiin. Tasapelejä Ässät pelasi loppukauden aikana vain yhden. Kaksi ottelua joukkue voitti jatkoajalla. Suurin voitto oli tammikuun lopussa Lukosta lukemin 6–1. Vieraissa tuli lyhyen ajan sisään kaksi tappiota maalein 5–0, Tapparalle ja Kärpille. Yhteensä Ässät jäi loppukauden aikana neljässä ottelussa ilman maaleja. Tasaisesti pisteitä tuonut kevätkausi päättyi tappiollisesti, kun joukkue hävisi loput neljä otteluaan. Viimeisessä kotiottelussaan Ässät taipui Pelicansille lukemin 0–2 ja kauden päätösottelussa Blues otti pisteet selvänumeroisella voitolla 7–2.
Sarjataulukko SM-liigakaudella 2001–2002
Lähde: The Internet Hockey Database
Pelaajaliikenne ja muu vaihtuvuus
Helmikuussa 2001 Ässät julkaisi kolme uutta jatkosopimusta. Jari Korpisalo jatkoi seurassa kahden vuoden sopimuksella, Mikko Konttila ja Timo Ahmaoja taas yksivuotisilla sopimuksilla. Jatkosopimuksen tekivät myös maalivahti Kristian Antila, päävalmentaja Vladimir Jurzinov Jr. ja kakkosvalmentaja Jari Härkälä. Toukokuussa Ässät julkaisi tukun uusia sopimuksia. Maalivahti Tommi Satosaari siirtyi joukkueeseen Englannista. Puolustukseen liittyivät slovakialainen Stanislav Jasečko HC České Budějovicesta, paluun Ässiin tehnyt Timo Willman Bluesista sekä aiemmin Jukureissa ja Ilveksessä pelannut Jukka Laamanen. Hyökkäykseen tulivat slovakialaiset Ján Lipiansky ja Martin Kulha sekä Marko Palo HPK:sta. Lisäksi joukkueeseen liittyivät Ilveksestä Tapio Sammalkangas, Bluesista Semir Ben-Amor, Jukureista Jani Väänänen sekä TuTosta Jarkko Immonen ja Tuomas Jalava. Jatkosopimuksen tekivät puolustaja Curtis Sheptak sekä hyökkääjät Éric Perrin ja Sami Karjalainen.
Oberlangenegg
pienoiskuva|Oberlangenegg pienoiskuva|152x152px|Oberlangeneggin vaakuna pienoiskuva|Oberlangeneggin sijainti Bernin kantonissa. Oberlangenegg on Sveitsissä sijaitseva kunta, joka on Thunin hallintoalueella Bernin kantonissa.
Historia
Oberlangenegg mainitaan ensimmäisen kerran vuonna 1308 nimellä Langonegga.
Alueen vanhimpia asutuksesta löydettyjä esineitä pronssikaudelta löydetty tikari, joka löydettiin Lindenmoosista. historiassa ​​Oberlangenegg ja Unterlangenegg yhdistettiin yhdeksi kunnaksi ja Oberlangenegg oli harvaan asuttua aluetta, alueella sijaitsee paljon metsää. Schwarzenegg kylä, joka sijaitsi Unterlangeneggin rajalla, oli tiheämmin asuttu ja oli Zulgin laakson taloudellinen ja uskonnollinen keskus. Schwarzenegg sijaitsi Steffisburg -Oberemmental tie- ja vuonna 1693 suuri seurakuntakirkko rakennettiin hillitsemään kasvavaa suosiota anabaptistien uskon alueella. Nykyään kunta on maatalouteen keskittyvää ja hyvin maaseutumaista. Yli puolet alueen työpaikoista liittyvät maatalouteen. Vuonna 2005 kylään avattiin puunjalostustehdas, joka tarjoaa töitä lähiasutusalueen asukkaille.
Maantiede
Kunta sijaitsee Zulg-joen laaksossa Honegg-vuoren länsipuolella ja jalkamäillä. Se koostuu kahdesta siirtokuntien ryhmästä, ulommasta Staldenin ja osan Schwarzeneggin kylästä (jaettu Unterlangeneggin kanssa) ja sisäisestä Kreuzwegin, Aettenbühlin ja Süderen-Lindenin kanssa.
Amtsbezirk Thun, kunnan entinen piiri, hajotettiin 31. joulukuuta 2009. Seuraavana päivänä, 1. tammikuuta 2010, se liittyi äskettäin perustettuun Verwaltungskreis Thuniin.
Scipio Africanus
pienoiskuva|Scipio Africanus. Museo Archeologico Nazionale, Napoli. Publius Cornelius Scipio Africanus (236–183 eaa.) oli roomalainen valtiomies ja sotapäällikkö toisessa puunilaissodassa. Hänet tunnetaan ennen muuta Hannibalin voittajana. Tästä voitosta hän sai lisänimen Africanus. Historioitsija Livius on kirjoittanut hänen vaiheistaan laajasti. Scipio on yksi Rooman tasavallan tunnetuimmista sotapäälliköistä ja taitava valtiomies.
Luonne ja myytit
Scipio Africanus kuului Rooman aatelistoon eli patriiseihin. Hän oli älykäs ja karismaattinen henkilö, jolla oli rajaton itseluottamus. Scipion nuoruudesta löytyy tarinoita, joilla on yhtymäkohtia hellenistisiin prinsseihin ja kuninkaisiin. Myöhemmin hänen ympärilleen kehittyi Aleksanteri Suureen kietoutunut myytti, joka vihjasi hänen syntymänsä olleen jumalallista alkuperää. Scipio ihaili antiikin Kreikkaa, mitä monet aikalaiset, kuten Cato vanhempi, pitivät moraalittomana ja epäisänmaallisena käytöksenä. Cato vanhempi yritti saada Scipiota jopa syytteeseen lahjusten otosta. Oikeudenkäynti sattui olemaan Zaman taistelun vuosipäivänä. Scipio käytti tätä hyväkseen puheessaan, jossa hän sanoi: "Sellaisena päivänä ei roomalaisten sovi kuunnella herjauksia sitä miestä vastaan, jota hänen syyttäjiensä on kiittäminen siitä, että he ylipäänsä voivat puhua. Päinvastoin kaikkien velvollisuus on viettää suuren voiton muistoa menemällä Capitoliumille kiittämään jumalia isänmaan pelastuksesta. Sen minä teen nyt, ja ken ajattelee samoin kuin minä, seuratkoon minua!" Kansa seurasi Scipiota, joka oli täten voittanut oikeudenkäynnin.
Porin Ässien SM-liigakausi 2001–2002
Kenttäpelaajat
Lähde: QuantHockey
Scipio Africanus
Toinen puunilaissota
Scipio syntyi vuonna 236 eaa. arvostettuun Corneliusten sukuun. Toisen puunilaissodan syttyessä Karthagoa vastaan vuonna 218 eaa. Scipio oli kahdeksantoistavuotias. Hänen isänsä, Publius Cornelius Scipio, palveli tuolloin konsulina. Scipio nuorempi osallistui isänsä mukana taisteluihin ratsumiehenä. Tarinan mukaan hän pelasti isänsä hengen Ticinuksen taistelussa.
Tyypilliseen roomalaiseen tapaan Scipion uralla oli vaihtelevia tehtäviä, jotka nykyisiin ryhmiteltäisiin siviili- ja sotilastehtäviksi. Vuonna 214 eaa. hänet valittiin vuoden ajaksi ediiliksi, jonka vastuulla olivat Rooman kaupungin festivaalit ja julkiset rakennukset. Vuonna 211 eaa. Scipion isä ja setä kaatuivat Hispaniassa taistelussa Hasdrubal Barkaa vastaan. Pian tämän jälkeen Scipio sai prokonsulaarisen vallan ja Iberian niemimaan sotajoukkojen komennon. Scipion valinta oli poikkeuksellista, sillä hän oli vasta 26-vuotias eikä ollut vielä toiminut preettorina tai konsulina. Lisäksi poikkeuksellista oli se, että Scipiolle annettiin valta kansan, ei senaatin aloitteesta.
Sotaretki Hispaniassa
Vuonna 209 eaa. Scipio valtasi Hispaniassa nopeasti alueen tärkeimmän kaupungin Carthago Novan ja kukisti karthagolaisen kenraalin Hasdrubal Giscon komentaman armeijan Ilipan taistelussa vuonna 206 eaa.
Vuonna 206 eaa. Scipio oli voittanut Hispanian Roomalle, ja jatkoi matkaansa Afrikan puolelle etsimään liittolaisia Hannibalia vastaan. Tällä välin Hannibal hyökkäsi Italiaan, ja Scipio palasi kotiin, missä hänet valittiin vuonna 205 eaa. yksimielisesti senaattiin.
Sotaretki Afrikassa
Roomalaiset eivät kyenneet voittamaan taistelussa Hannibalia, joten hän pysyi armeijoineen Italiassa. Hannibalin toimintamahdollisuudet heikkenivät koko ajan ja hänet ahdistettiin Italian niemimaan eteläosaan. Rooman senaatti päätti vuonna 205 eaa., että Karthagon voittamiseksi piti tehdä sotaretki Afrikkaan, Karthagon sydämeen. Sotaretken valmistelijaksi valittiin Scipio. Hyökkäys toteutui vuonna 204 eaa. ja vuonna 203 eaa. Scipio voitti Afrikassa karthagolaiset suuressa taistelussa.
Karthagon armeijan lyömisen jälkeen karthagolaiset kutsuivat Hannibalin kotiin ja anoivat rauhaa Roomalta. Rooman rauhanehdot olivat kovat, joten Hannibalin paluusta rohkaistuneena karthagolaiset päättivät rikkoa rauhanehdot ja jatkaa taistelua. Scipio kuitenkin voitti Hannibalin Zaman taistelussa 202 eaa. Scipio saneli rauhanehdot ja sota päättyi.
Puunilaissodan jälkeen
Scipion vaikutusvalta ja maine oli korkeimmillaan vuonna 194 eaa. jolloin hänet valittiin toisen kerran konsuliksi. Scipio osallistui veljensä Luciuksen legaattina seleukidien kuningas Antiokhos III Suurta vastaan käytyyn sotaan. Myöhemmin Corneliusten suku joutui vaikeuksiin senaatissa ja Scipio vetäytyi julkisesta elämästä tiluksilleen Rooman ulkopuolelle. Siellä hän kuoli vuonna 184 eaa. sairaana ja pettyneenä miehenä.
Scipion ura on hyvä osoitus siitä miten Roomassa harvainvaltaisen järjestelmän sisältä nousi miehiä vaikutusvaltaiseen asemaan. Näiden miesten kyvykkyys auttoi rakentamaan valtakuntaa. Scipion uran loppu taas on esimerkki siitä, miten järjestelmä tasapainotti itsensä syrjäyttämällä liian mahtavaan asemaan nousseen ylimyksen.
Myöhempi vaikutus kulttuurielämään
Scipio Africanuksen elämää ja kohtaamista Hannibalin kanssa on käsitelty useissa teoksissa. Renessanssivaikuttaja Petrarca tuli tunnetuksi aikalaisilleen Scipiosta kertovalla teoksella Africa. Paavo Cajander on kirjoittanut Scipiosta runoelman vuonna 1914. ja Carmine Gallone ohjannut elokuvan Scipio Africanus, Afrikan valloittaja vuonna 1937. Georg Friedrich Händel sävelsi oopperan Scipio vuonna 1726.
Sininaamapeippo
Sininaamapeippo (Erythrura trichroa) on Kaakkois-Aasiassa ja osassa Australian pohjoisosia ja sen pohjoisella puolella olevilla saarilla esiintyvä paratiisipeippoihin kuuluva lintu.
Esiintyminen
Sininaamapeipon esiintymiskartta: reunus
2. divisioona
Maavoimien yhtymät
Suomen puolustusvoimien yhtymiä eri aikakausilta:
Muiden maiden asevoimien yhtymiä:
Urheilu
Eri palloilulajien sarjajaon 2. divisioonat:
Harriet Abrahamsson
Harriet Abrahamsson (s. 1969 ) on suomenruotsalainen dramaturgi ja lasten- ja nuortenkirjailija.
Abrahamsson on valmistunut teatteritaiteen maisteriksi 1997.
Abrahamsson on näyttelijä ja dramaturgi ja kirjoittaa varsinkin lapsille ja nuorille. Söderströms on julkaissut hänen kaksi kuvakirjaansa. Hänen näytelmiään ovat esittäneet Svenska Teatern, Wasa Teater, Sirius Teatern ja Teater 90 sekä Folkteatret Kööpenhaminassa. Hän on Unga Teaternissa Ung Dramatikin projektivastaava.
Abrahamsson on näytellyt muutamissa elokuvissa, kuten Ihanat naiset rannalla (1998) sekä televisiotuotannoissa Eräänä sateisena iltana (2011) ja Viimeiset mitalit (2000).
Hans im Glück
Hans im Glück on lauta- ja korttipelejä julkaiseva yhtiö, jonka toimipiste sijaitsee Münchenissä, Saksassa. Hans im Glück on julkaissut useita suosittuja lautapelejä, vaikka on kooltaan pieni verrattuna alan suuriin pelitaloihin. Yhtiön nimi tulee Grimmin veljesten sadusta, joka sanatarkasti käännettynä tarkoittaa Hans Onnekas. Rio Grande Games on julkaissut monia yhtiön saksaksi julkaisemia pelejä englanninkielisinä.
Historiaa
Yhtiön perustajat Bernd Brunnhofer ja Karl-Heinz Schmiel aloittivat pelien tuottamisen autotalliin perustamassaan työpajassa vuonna 1983. Neljä vuotta myöhemmin Schmiel jätti yrityksen ja Brunnhofer on siitä lähtien ollut päävastuussa Hans im Glückin peleistä toimien toimittajana ja julkaisijana. Hans im Glückin ensimmäinen kaupallinen menestys oli Drunter & Drüber, joka sijoittui Deutscher Spiele Preis -listan kolmannelle sijalle vuonna 1991.
Hans im Glück on tunnettu maailmanlaajuisesti julkaisemiensa pelien loistavasta laadusta. Pelitalon toistaiseksi suurin hitti on ollut miljoonia kappaleita myynyt Carcassonne. Vuonna 1993 Hans im Glück tuli osaksi Berliner Blatz -peliyritystä, joka julkaisee pelejä nimellä Schmidt Spiele. Hans im Glück on julkaissut yli 70 lauta- ja korttipelinimikettä.
Kesän jälkeen kaikki on toisin
Kesän jälkeen kaikki on toisin on Siri Kolun kirjoittama romaani, joka julkaistiin vuonna 2016. Teos voitti Topelius-palkinnon ja oli Lasten- ja nuortenkirjallisuuden Finlandia-ehdokkaana.
Juoni
Kirjan päähenkilö Peetu on transsukupuolinen. Hän odottaa syksyllä tulevaa 18-vuotissyntymäpäiväänsä, jonka jälkeen hän pääsee korjausleikkaukseen. Helpottaakseen odotusta isä antaa Peetulle lahjaksi kymmenen purjelentoa. Ilmassa Peetu tuntee itsensä vapaaksi. Korjausprosessi on Peetulle valtava muutos, ja se vaikuttaa myös hänen lähipiiriinsä. Etenkin Peetun äidillä on vaikeuksia hyväksyä, että hänellä onkin pojan ja tyttären sijaan kaksi poikaa. Prosessi on kuitenkin käytävä läpi, jotta Peetu voisi tulla omaksi itsekseen.
To Our Children’s Children’s Children
To Our Children's Children's Children on The Moody Blues -yhtyeen albumi. Se julkaistiin alun perin LP:nä vuonna 1969 yhtyeen omalla Threshold Records -levymerkillä, joka oli osa Decca Recordsia. Albumi julkaistiin uudelleenmasteroituna vuonna 1997 ja vielä SACD-muodossa maaliskuussa 2006, jolloin kyseessä oli kahden CD:n Deluxe Edition. Suurin osa albumin kappaleista on puhtaita studioäänityksiä, eikä yhtye ole soittanut niitä konserteissaan, lukuun ottamatta kappaleita "Higher and Higher", "Gypsy" ja joskus "Candle of Life".
Luettelo kappaleista
Bonuskappaleet Deluxe Editionilla:
Olof Wexionius
Olof (Olaus Olai) Wexionius (n. 1626 Växjö Ruotsi – 20. huhtikuuta 1671 Turku) oli ruotsalaissyntyinen Turun akatemian lainopin professori, joka toimi yliopiston rehtorina 1660–1661 ja 1667–1668.
Wexioniuksen vanhemmat olivat kappalainen Olof Olai Angermannus ja Gunilla Erlanderintytär. Hän aloitti uransa Tartossa, mutta jatkoi sitä Turussa seuraten veljensä Mikael Wexioniuksen jälkiä, joka promovoitiin Suomen ensimmäiseksi oikeustieteen tohtoriksi ja jonka väitöskirja Discursus politicus de prudentia oli ensimmäinen Turussa puolustettu väitöstutkimus ja ensimmäinen Suomessa painettu teos. Wexionius hoiti veljeltään jääneen ja sittemmin kahtia jaetun professuurin toista osaa eli oikeustieteen virkaa, johon hänet nimitettiin vastoin konsistorin kantaa. Professorina Wexioniusta ei pidetä juurikaan ansioituneena, hän jatkoi veljensä aloittamaa roomalaisen oikeuden tutkimus- ja opetuslinjaa. Väitöskirja De in integrum restitutionibus (1660), jossa tarkastellaan menetetyn oikeustilan palauttamista, osoittaa tämän varsin hyvin. Wexioniuksella oli yksi väittelyoppilas, Claudius Agraeus eli Åkerman, joka toimi sittemmin Ruotsissa, mutta veljesten Turussa aloittama tutkimustraditio päättyi Wexioniuksen kuoltua. Veljestään poiketen hän ei koskaan päässyt virkaan Turun hovioikeuteen, vaikka olisi ollut muodollisesti hakijoista paras.
Wexioniuksen ensimmäinen puoliso vuodesta 1654 oli Katarina Eskilsdotter Petraeus (k. 1665) ja toinen vuodesta 1667 Magdalena Wallenstierna (k. 1685).
Musick Brings Injuries
Musick Brings Injuries on venäläisen brutaalin death metalin yhtyeen Katalepsyn esikoisalbumi. Se julkaistiin vuonna 2007 levymerkillä Soulflesh Collector Records.
Kappaleet
Cover-kappale "S.O.D" viittaa kappaleeseen "Symphony of Destruction".
Kuluksen rautatieasema
Kuluksen rautatieasema oli rautatieliikennepaikka Rovaniemen kaupungissa rataosalla Laurila–Kelloselkä. Liikennepaikka sijaitsi Olkkajärven kaakkoispuolella, noin 23,1 ratakilometrin päässä Rovaniemen rautatieasemalta ja noin 61,6 ratakilometrin päässä Kemijärven rautatieasemalta.
Alun perin liikennepaikalla oli sivuraiteet pääraiteen molemmin puolin. Näistä pääraiteen pohjoispuolella sijaitsi puolipitkä niin sanottu napero, joka alkoi asemarakennuksen itäpuolelta ja päättyi ratapihan itäpäähän. Raidetta käytettiin alun perin kuormausraiteena. Pääraiteen eteläpuolella oli täyspitkä, noin 600 metrin mittainen raide, jota voitiin tarvittaessa tavaran kuormauksen lisäksi käyttää junien kohtaamisiin. Nykyisin ratapiha on purettu. Liikennepaikalta johdettiin myös 1,5 kilometrin pituinen satamarata, joka purettiin 1946.
Asemarakennus on rataosalle tyypillinen Lapin sodan jälkeen rakennettu lautavuorattu talo, joka on todennäköisesti Jarl Ungernin suunnittelema. Nykyisin rakennus on yksityisomistuksessa. Asemalle ei ollut alun perin tieyhteyttä, mutta se on rakennettu paikalle 2000-luvulla.
Liikennepaikka avattiin liikenteelle 15. joulukuuta 1932. Miehitys lopetettiin jo 1970 ja tavaraliikenne 1976. Henkilöliikenteen pysähdykset lakkautettiin 31. toukokuuta 1992, ja itse liikennepaikka lakkautettiin 9. tammikuuta 2005.
Rautatie ylittää pohjoisen napapiirin vajaat yhdeksän kilometriä Kuluksen asemalta Kemijärven suuntaan.
Vedenpuhdistamon lampi (Tikkakoski, itäinen)
Vedenpuhdistamon lampi Vedenpuhdistamo on Keski-Suomessa Jyväskylässä Tikkakosken kylän lähellä sijaitseva lampi.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 120 metriä mpy.
Hanhijoen koulu
Hanhijoen koulu on Paimion Preitilässä sijaitseva 1.–6. luokkien sekä kolmen pienryhmän peruskoulu. Lukukaudella 2022–2023 koulussa oli 11 opettajaa ja 136 oppilasta.
Cilly Aussem
Cilly Aussem (4. tammikuuta 1909 Köln – 22. maaliskuuta 1963 Portofino, Italia) oli saksalainen naistennispelaaja. Hänet muistetaan parhaiten Wimbledonin voitosta 1931. Aussem ylsi saavutukseen ensimmäisenä saksalaisena naisena. Loppuottelussa hän kukisti maannaisensa Hilde Krahwinkel Sperlingin 6–2, 7–5.
Aussem voitti naisten kaksinpelimestaruuden myös Ranskan mestaruuskilpailuissa ja Saksan mestaruuskisoissa 1931. Hänen valmentajansa ja sekanelinpelipartnerinsa oli Bill Tilden. He voittivat yhdessä Ranskan mestaruuskilpailujen sekanelinpelin 1930. Vuosina 1930–1931 Aussem oli maailmanlistan kakkospelaaja Helen Wills Moodyn jälkeen.
Aussemin tavaramerkki oli hänen voimakas kämmenlyöntinsä.
Vapaavarasto
Vapaavarasto on varasto, jossa maahantuotuja tavaroita voi purkaa, säilyttää ja pakata uudestaan sekä toisinaan jalostaakin ilman tullikäsittelyä. Sen tärkein ero vapaasatamaan on, että siinä ei ole satama-aluetta.
Reino Mäkeläinen
Reino Tapio Mäkeläinen (21. toukokuuta 1915 Tammela – 15. heinäkuuta 1999) oli suomalainen metsänhoitaja ja yritysjohtaja, joka sai metsäneuvoksen arvonimen.
Mäkeläisen vanhemmat olivat maatyöläinen August Mäkeläinen ja Matilda Roos ja puolisot 1946–1969 kansakoulunopettaja Laina Kaarina Turunen ja vuodesta 1971 kirjanpitäjä Helena Laaksonen. Mäkeläinen tuli ylioppilaksi Forssan yhteiskoulusta 1936 ja valmistui metsänhoitajaksi Helsingin yliopistosta 1941, virkatutkinnon hän suioritti 1945 ja teki 1950-luvulla opintomatkoja useisiin eri maihin.
Mäkeläinen oli Helsingin yliopiston metsänarvioimistieteen laitoksen ylimääräinen assistentti 1941, harjoitteleva metsänhoitaja Metsähallituksen Uudenmaan hoitoalueella 1944–1945, Tuurin Terva Oy:n toimitusjohtaja 1945–1946, Sotevan metsäteollisuusosaston tarkastaja 1946, Katema Oy:n metsäpäällikkö 1946–1947 ja Oy Laivateollisuus Ab:n metsäosaston päällikkö vuodesta 1947, metsä- ja puutavaraosaston päällikkö 1950–1967, prokuristi vuodesta 1957 ja liimapuu- ja rakennuselementtituotannon toimialajohtaja ja johtoryhmän jäsen 1967–1980.
Mäkeläinen oli myös Yhdistyneiden Kansakuntien elintarvike- ja maatalousjärjestö FAO:n asiantuntija Chilessä 1964 ja Insinööritoimisto Jaakko Pöyry & Co. Oy:n asiantuntija Hondurasissa 1976. Hänellä oli lisäksi useita asiantuntija- ja luottamustehtäviä. Liimapuun asiantija Mäkeläinen sai patentin lämpöeristetyille katto- ja seinäelementeille 1972. Metsäneuvoksen arvonimimi hänelle myönnettiin 1976. Mäkeläinen osallistui sekä talvisotaaan että jatkosotaan ja palveli jatkosodan aikana myös vapaaehtoisena Saksan Waffen-SS-joukoissa.
Ty Conklin
Ty Conklin (s. 30. maaliskuuta 1976 Anchorage, Alaska) on yhdysvaltalainen uransa päättänyt jääkiekkomaalivahti.
Juniorivuodet
Conklin pelasi USHL-juniorisarjaa kaudet 1995–1997 Green Bay Gamblersissa. Green Baystä Conklin siirtyi NCAA:n alaiseen Hockey East -yliopistosarjaan New Hampshiren yliopiston joukkueeseen. Kaudella 1998–1999 hän päästi sarjan vähiten maaleja (1,84 ottelua kohden), ja hänet valittiin HE:n kakkostähdistökentälliseen. Seuraavalla kaudella hänet valittiin ykköstähdistöön, ja hän oli myös kauden pelaaja -ehdokkaana. Kaudella 2000–2001 Conklin valittiin New Hampshiren kapteeniksi ensimmäisenä maalivahtina 40 vuoteen. Hän päästi jälleen vähiten maaleja koko sarjasta, ja hänet valittiin NCAA Eastin tähdistöön sekä Uuden Englannin parhaaksi yhdysvaltalaiseksi yliopistourheilijaksi.
Ammattilaisura
NHL-seura Edmonton Oilers teki Conklinin kanssa varaamattomana sopimuksen tämän viimeisen yliopistokauden jälkeen. Kaudella 2001–2002 Conklin teki ensiesiintymisensä NHL-jäillä ja pelasi yhteensä neljä ottelua, mutta pelasi pääosan kaudesta AHL:n Hamilton Bulldogsissa. Vietettyään pari kautta enimmäkseen farmissa kaudella 2003–2004 Conklin pelasi 38 ottelua Edmontonissa.
Työsulkukaudella 2004–2005 Conklin pelasi Saksan DEL-liigassa Wolfsburgin joukkueessa seitsemän ottelua päästäen vain 11 maalia. Kauteen 2005–2006 Edmonton lähti maalivahtikaksikolla Conklin-Jussi Markkanen. Molemmat maalivahdit pelasivat huonosti ja Edmontonin toimitusjohtajan oli pakko hankkia kesken kauden Dwayne Rolosonin Minnesota Wildista. Roloson torjui Edmontonin yllätyksellisesti Stanley Cup -finaaleihin asti Carolina Hurricanesia vastaan. Roloson kuitenkin loukkaantui ensimmäisessä finaalissa ja Conklin korvasi hänet. Conklin kuitenkin oli sähläämässä ottelun ratkaisseessa 5–4-maalissa kiekon Rod Brind'Amourille, joka teki helpon osuman.